༈ ཨོཾ་སྭ་སྟི། རྒྱལ་བ་ཀུན་དངོས་པདྨ་འབྱུང་གནས་དང་།།བདེ་སྟོང་ཌཱ་ཀྐིའི་གཙོ་
མོ་མཁར་ཆེན་གཟའ། །ཟབ་གཏེར་གསང་བའི་སྒོ་འབྱེད་ནམ་མཁའི་མཚན། །རྣམ་
གསུམ་དབྱེར་མེད་རིགས་ཀྱི་བདག་པོར་མཆོད།།གང་གི་དགོངས་ཀློང་ལྷ་ལམ་
ཡངས་པའི་ཁྱོན། །མཁྱེན་ནུས་བརྩེ་བའི་ཆུ་འཛིན་གཡོ་བ་ལས། །ཟབ་གསང་རྒྱུད་
སྡེའི་ཉིང་ཁུ་བདུད་རྩིའི་ཆར། །གྲུབ་གཉིས་འབྲས་བཟང་སྨིན་པའི་དཔལ་དུ་ཤར།།
མཁྱེན་གཉིས་རིན་ཆེན་གླིང་དུ་གནས་བཅས་ཤིང་། །དོན་གཉིས་ལྷུན་གྲུབ་ནོར་བུའི་
མཛོད་ཕྱེས་ཏེ། །གྲངས་མེད་འགྲོ་བའི་དབུལ་བ་འཕྲོགས་འདོད་པས། །ལམ་འདིར་
མ་བརྟེན་ཐབས་གཞན་ངལ་བའི་རྒྱུ། །དེ་ཕྱིར་གང་ཞབས་ནོར་བུའི་ཕྲེང་བ་ཉིད། །
གཙུག་ཏུ་འཆིངས་བའི་སྐལ་བ་དགེར་སད་ཅིང་།།རྨད་བྱུང་དད་དམ་གཙང་མའི་
མཛོད་མངའ་བའི། །ཤེས་རབ་མེ་འབར་ཞེས་བྱས་སྤར་དུ་བསྒྲུབ།།དགེ་འདིས་
བདག་གཞན་འབྲེལ་བས་བསྡུས་པའི་འགྲོ། །ཚེ་རབས་ཀུན་ཏུ་གསང་ཆེན་བསྟན་
པ་དང་།།འབྲལ་མེད་ཤེས་རབ་གསུམ་གྱི་མིག་ལྡན་པས། །རྒྱལ་བ་ཀུན་གྱི་ཕྲིན་
ལས་བསྒྲུབ་ནུས་ཤོག །ཁྱད་པར་ཟབ་གསང་རྡོ་རྗེའི་ཆོས་འདི་ཡིས། །ཕྲིན་ལས་ཕྱོགས་
དུས་ཀུན་ཏུ་རྟག་ཁྱབ་ཅིང་། །མར་གྱུར་འགྲོ་ཀུན་ལམ་མཆོག་འདིར་ཞུགས་ཏེ།།གཞོན་
ནུ་བུམ་སྐུར་ཡང་དག་འཚང་རྒྱ་ཤོག།ཅེས་པའང་བཙུན་གཟུགས་འཆལ་བོ་ཨཀྵ་
རས་བྲིས་པ་དགེ་བར་གྱུར་ཅིག །ཨོཾ་སུ་པྲ་ཏིཥྛ་བཛྲ་ཡེ་སྭཱ་ཧཱ།། །།དགེའོ། །
དགེའོ། །དགེའོ། །སརྦ་མངྒ་ལཾ།
རྩིས་འཕྲུལ་པ། ལེགས་ལྡན་རབ་རྒྱས།
ཞུ་དག་པ། ལེགས་ལྡན་རབ་རྒྱས།
འབའ་མཁྱེན་དཔལ།